ജീവകാരുണ്യപ്രവര്ത്തകനെ വീട്ടില് കയറി ആക്രമിച്ചതില് പ്രതിഷേധമറിയിച്ച് ദയ ചാരിറ്റബിള് ട്രസ്റ്റ് തേങ്കുറിശ്ശി: ദയ ചാരിറ്റബിള് ട്രസ്റ്റിന്്റെ ഭാഗമായി ജീവകാരുണ്യ രംഗത്ത് സജീവമായി പ്രവര്ത്തിക്കുന്ന തേങ്കുറിശ്ശി കളരിക്കല് വീട്ടില് ജയപ്രകാശിനെ സാമൂഹിക വിരുദ്ധര് വീട് കയറി മര്ദ്ദിച്ചതില് ദയ ചാരിറ്റബിള് ട്രസ്റ്റ് പ്രതിഷേധമറിയിച്ചു. ഏഴാംക്ലാസ് വിദ്യാര്ഥിനിയായ ജയപ്രകാശിന്്റെ മകളും പ്രതികളുടെ മകളും അടങ്ങുന്ന കുട്ടികളുടെ വാട്സ്ആപ്പ് ഗ്രൂപ്പില് നടന്ന ബാലിശമായ പ്രശ്നങ്ങളുടെ ചുവട് പിടിച്ച്, അത് ചോദ്യം ചെയ്യാനെന്നവണ്ണം വീട്ടിലെത്തിയ ചോഴങ്കത്ത് വീട്ടില് സുധാകരന് മക്കളായ രാജേഷ്, രമേഷ്, മുകേഷ് എന്നിവരാണ് വീട്ടില് അതിക്രമിച്ചു കയറുകയും ഭാര്യയുടെയും പെണ്മക്കളുടെയും മുന്നിലിട്ട് സംഘംചേര്ന്ന് ജയപ്രകാശനെ ക്രൂരമായി മര്ദ്ദിക്കുകയും ചെയ്തത്. മര്ദ്ദനത്തെ തുടര്ന്ന് സാരമായി പരിക്കേറ്റ ജയപ്രകാശ് ആലത്തൂര് താലൂക്ക് ആശുപത്രിയില് ചികിത്സയിലാണ്. എന്നാല് പ്രതികള് മുന്വൈരാഗ്യം തീര്ക്കുന്നതിനായി ഗൂഢാലോചന നടത്തി ആയുധങ്ങളുമായി വധശ്രമം നടത്തുകയായിരുന്നുവെന്ന് ജയപ്രകാശിന്റെ കുടുംബം പറയുന്നു. കേസെടുക്കാന് വൈകിയതും സംഭവം നടന്ന് ഒരാഴ്ച കഴിഞ്ഞിട്ടും ഒളിവില്പോയ പ്രതികളെ അറസ്റ്റ് ചെയ്യാത്തതും പോലീസിന്്റെ അനാസ്ഥയാണെന്നും ജീവകാരുണ്യപ്രവര്ത്തകര്ക്കെതിരെ ഉണ്ടാകുന്ന ഇത്തരം ആക്രമണങ്ങള്ക്കെതിരെ ശക്തമായ നടപടികള് ഉണ്ടാവണമെന്നും പെരിങ്ങോട്ടുകുറിശ്ശി ദയ ചാരിറ്റബിള് ട്രസ്റ്റ് ചെയര്മാന് ഇ ബി രമേഷ്, ശങ്കര്ജി കോങ്ങാട് എന്നിവര് പത്രകുറിപ്പില് ആവശ്യപ്പെട്ടു.